Diari Oficial de la Generalitat Valenciana


Sumari del DOGV 5673, del 04-01-2008 (2007/15830)

RESOLUCIÓ de 21 de desembre de 2007, de la Direcció General d'Ordenació i Centres Docents de la convocatòria d'ajudes per a l'adquisició de llibres de text per a l'alumnat que cursa tercer, quart, quint i sext d'Educació Primària i Educació Secundària obligatòria en centres finançats amb fons públics, per al curs 2007-2008. Fase C.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5673

Data del DOGV
:   04-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15525


Data del document
:   21-12-2007

Organisme emissor
:   Conselleria d'Educació

Tipus de document
:   Resolució

Descriptors 

:   * ajuda pública
    * ensenyament primari
    * alumnat
    * ensenyament secundari
    * llibre escolar
    * suport econòmic
    * alumne

RESOLUCIÓ de 21 de desembre de 2007, de la Direcció General d'Ordenació i Centres Docents de la convocatòria d'ajudes per a l'adquisició de llibres de text per a l'alumnat que cursa tercer, quart, quint i sext d'Educació Primària i Educació Secundària obligatòria en centres finançats amb fons públics, per al curs 2007-2008. Fase C. [2007/15996]  
L'Orde de la conselleria de Cultura, Educació i Esport, de 10 de novembre de 2006, modificat per la Orde de 6 de juny de 2007, per la qual es convoquen ajudes per a l'adquisició de llibres de text per a l'alumnat que cursa tercer, quart, quint i sext d'Educació Primària i Educació Secundària Obligatòria en centres finançats amb fons públics per al curs 2007-2008 (DOGV 5.400, d'1 de desembre), en l'apartat 7.c establix la Fase C per a resoldre situacions de necessitat econòmica de l'alumnat que s'ha incorporat als centres al llarg del curs escolar o que ha canviat, extraordinàriament, la situació econòmica de la unitat familiar.  
Vista la documentació aportada pels interessats i pel centre docent, de la qual es desprén que estos reunixen els requisits, establits en l'Orde de convocatòria de 10 de novembre de 2006, per a ser beneficiaris de l'ajuda per a l'adquisició de llibres de text en la fase C, cal concedir l'ajuda al dit alumnat.  
Fent ús de les atribucions que m'atorguen l'apartat 9.3 i la disposició final primera de la dita Orde de 10 de novembre de 2006, per a dictar esta resolució, per delegació del conseller de Cultura, Educació i Esport, resolc:  
Primer  
Concedir l'ajuda per a l'adquisició de llibres de text a l'alumnat que l'ha sol·licitada i que ha acreditat que reunix els requisits per a ser beneficiari de la Fase C de l'Orde de convocatòria de 10 de novembre de 2006, la relació del qual figura en l'annex I.  
Segon  
Denegar l'ajuda per a l'adquisició de llibres de text a l'alumnat de l'annex II per no reunir els requisits per a ser beneficiari de la Fase C.  
Tercer  
El pagament de les ajudes de l'alumnat que ha resultat beneficiari, es realitzarà a càrrec de la línia de subvenció T0067000, denominada Gratuïtat Llibres de Text, de la Llei de Pressupostos de la Generalitat per a l'exercici 2007.  
Quart  
El nombre d'alumnat beneficiari d'estes ajudes en la Fase C de 3r a 6t d'Educació Primària és de 84 alumnes, per un import total de 8.400 euros, i el de beneficiaris de 1r a 4t d'Educació Secundària Obligatòria és de 81 alumnes, per un import total de 9.315 euros, amb càrrec a la línia de subvenció T0067000, denominada "Gratuïtat de llibres de text", a càrrec de l'exercici pressupostari de 2007, previst en la Llei 1/2006, de 27 de desembre, de Pressupostos de la Generalitat.   
Quint  
Ordenar l'exposició de l'annex I i II, i de la present Resolució, el dia 8 de gener de 2008, als taulers d'anuncis dels centres docents on cursa estudis l'alumnat, a les direccions territorials d'Educació d'Alacant, Castelló i València, i a la pàgina d'Internet http://www.edu.gva.es/ocd/areacd/val/abc/ajudesllibres.asp   
Sext  
Esta resolució produirà efectes a partir de l'endemà de la seua publicació al Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present Resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant el conseller d'Educació en el termini d'un mes a comptar des de l'endemà de la publicació al Diari Oficial de la Comunitat Valenciana.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació al Diari Oficial de la Comunitat Valenciana.  
València, 21 de desembre de 2007.- El director General d'Ordenació i Centres Docents: Francisco Baila Herrera.